stanford-oval/wikipedia huggingface dataset:
ปฏิทินไทเดิม
ปีนักษัตร

ปีนักษัตรของไท หรือ ปีหนไทย จะคล้ายคลึงกับจีน ญี่ปุ่น และชาติอื่น ๆ ในเอเชีย คือ ใช้สัตว์ 12 ชนิดเป็นสัญลักษณ์ ใช้คำไทเดิมซึ่งชาวล้านนา ล้านช้าง ไทใหญ่ยังใช้อยู่ แต่ในปัจจุบันไทยใช้คำเขมร ดังนี้
ปีไจ้ คือ ปีชวด
ปีเปล้า หรือ ปีเป้า คือ ปีฉลู
ปียี หรือ ปียี่ คือ ปีขาล
ปีเหม้า หรือ ปีเม้า คือ ปีเถาะ
ปีสี คือ ปีมะโรง
ปีไส้ หรือ ปีไส คือ ปีมะเส็ง
ปีสง้า หรือ ปีซง้า คือ ปีมะเมีย
ปีเม็ด หรือ ปีมด คือ ปีมะแม
ปีสัน คือ ปีวอก
ปีเร้า, ปีเล้า หรือ ปีเฮ้า คือ ปีระกา
ปีเส็ด คือ ปีจอ
ปีไค้ หรือ ปีไก๊ คือ ปีกุน
นอกจากนี้ ยังมีการใช้ชื่อศกไทยโบราณ ที่ เป็นชื่อบอกเลขตัวท้ายของจุลศักราชควบคู่ปีนักษัตร ซึ่งมี 10 ชื่อ
กาบ คือ ฉศก หรือ ศักราชที่ลงท้ายด้วยเลข 6
ฮับ หรือ ดับ คือ สัปตศก หรือ ศักราชที่ลงท้ายด้วยเลข 7
ฮวาย ระวาย หรือ รวาย คือ อัฏฐศก หรือ ศักราชที่ลงท้ายด้วยเลข 8
เมิง หรือ เมือง คือ นพศก หรือ ศักราชที่ลงท้ายด้วยเลข 9
เปิก หรือ เปลิก คือ สัมฤทธิศก หรือ ศักราชที่ลงท้ายด้วยเลข 0
กัด คือ เอกศก หรือ ศักราชที่ลงท้ายด้วยเลข 1
กด คือ โทศก หรือ ศักราชที่ลงท้ายด้วยเลข 2
ฮวง, รวง, ลวง, ร้วง หรือ ฮ้วง คือ ตรีศก หรือ ศักราชที่ลงท้ายด้วยเลข 3
เต่า หรือ เต้า คือ จัตวาศก หรือ ศักราชที่ลงท้ายด้วยเลข 4
กา หรือ ก่า คือ เบญจศก หรือ ศักราชที่ลงท้ายด้วยเลข 5
ซึ่งในการเรียกชื่อปีนักษัตร จะมีเกณฑ์นับปีและศกไทย มีกำหนด 60 ปี เท่ากับ 1 รอบ โดยเรียกชื่อศกแล้วตามด้วยชื่อปีนักษัตร ดังนี้
ปี กาบไจ๊ คือ ปีชวดฉศก
ปี ฮับเป้า คือ ปีฉลูสัปตศก
ปี รวายยี คือ ปีขาลอัฏฐศก
ปี เมิงเม้า คือ ปีเถาะนพศก
ปี เปิกสี คือ ปีมะโรงสัมฤทธิศก
ปี  กัดไส้ คือ ปีมะเส็งเอกศก
ปี  กดสง้า คือ ปีมะเมียโทศก
ปี รวงเม็ด คือ ปีมะแมตรีศก
ปี เต่าสัน คือ ปีวอกจัตวาศก
ปี กาเร้า คือ ปีระกาเบญจศก
ปี กาบเส็ด คือ ปีจอฉศก
ปี ฮับไค้ คือ ปีกุนสัปตศก
ปี รวายไจ๊ คือ ปีชวดอัฏฐศก
ปี เมิงเป้า คือ ปีฉลูนพศก
ปี เปิกยี คือ ปีขาลสัมฤทธิศก
ปี  กัดเม้า คือ ปีเถาะเอกศก
ปี  กดสี คือ ปีมะโรงโทศก
ปี รวงไส้ คือ ปีมะเส็งตรีศก
ปี เต่าสง้า คือ ปีมะเมียจัตวาศก
ปี กาเม็ด คือ ปีมะแมเบญจศก
ปี กาบสัน คือ ปีวอกฉศก
ปี ฮับเร้า คือ ปีระกาสัปตศก
ปี รวายเส็ด คือ ปีจออัฏฐศก
ปี เมิงไค้ คือ ปีกุนนพศก
ปี เปิกไจ๊ คือ ปีชวดสัมฤทธิศก
ปี  กัดเป้า คือ ปีฉลูเอกศก
ปี  กดยี คือ ปีขาลโทศก
ปี รวงเม้า คือ ปีเถาะตรีศก
ปี เต่าสี คือ ปีมะโรงจัตวาศก
ปี กาไส้ คือ ปีมะเส็งเบญจศก
ปี กาบสง้า คือ ปีมะเมียฉศก
ปี ฮับเม็ด คือ ปีมะแมสัปตศก
ปี รวายสัน คือ ปีวอกอัฏฐศก
ปี เมิงเร้า คือ ปีระกานพศก
ปี เปิกเส็ด คือ ปีจอสัมฤทธิศก
ปี  กัดไค้ คือ ปีกุนเอกศก
ปี  กดไจ๊ คือ ปีชวดโทศก
ปี รวงเป้า คือ ปีฉลูตรีศก
ปี เต่ายี คือ ปีขาลจัตวาศก
ปี กาเม้า คือ ปีเถาะเบญจศก
ปี กาบสี คือ ปีมะโรงฉศก
ปี ฮับไส้ คือ ปีมะเส็งสัปตศก
ปี รวายสง้า คือ ปีมะเมียอัฏฐศก
ปี เมิงเม็ด คือ ปีมะแมนพศก
ปี เปิกสัน คือ ปีวอกสัมฤทธิศก
ปี  กัดเร้า คือ ปีระกาเอกศก
ปี  กดเส็ด คือ ปีจอโทศก
ปี รวงไค้ คือ ปีกุนตรีศก
ปี เต่าไจ๊ คือ ปีชวดจัตวาศก
ปี กาเป้า คือ ปีฉลูเบญจศก
ปี กาบยี คือ ปีขาลฉศก
ปี ฮับเม้า คือ ปีเถาะสัปตศก
ปี รวายสี คือ ปีมะโรงอัฏฐศก
ปี เมิงไส้ คือ ปีมะเส็งนพศก
ปี เปิกสง้า คือ ปีมะเมียสัมฤทธิศก
ปี  กัดเม็ด คือ ปีมะแมเอกศก
ปี กดสัน คือ ปีวอกโทศก
ปี รวงเร้า คือ ปีระกาตรีศก
ปี เต่าเส็ด คือ ปีจอจัตวาศก
ปี กาไค้ คือ ปีกุนเบญจศก
ศาลสอบบัญชียุโรป

| --- | --- |
ตราทางการ
ภาพรวมสถาบัน
ก่อตั้ง: 1977
เขตอำนาจ: สหภาพยุโรป
สำนักงานใหญ่: นครลักเซมเบิร์ก ประเทศลักเซมเบิร์ก 49°37′22″N 6°8′49″E﻿ / ﻿49.62278°N 6.14694°E﻿ / 49.62278; 6.14694
งบประมาณต่อปี: €175,059,922 (2023)
เว็บไซต์: eca.europa.eu
ศาลสอบบัญชียุโรป (อังกฤษ: European Court of Auditors, ฝรั่งเศส: Cour des comptes européenne) เป็นหนึ่งในสถาบันของสหภาพยุโรป มีหน้าที่ตรวจสอบการใช้จ่ายงบประมาณของสหภาพยุโรปให้เป็นไปอย่างถูกต้อง คุ้มค่า และโปร่งใส ก่อตั้งขึ้นในปี 1975 มีสำนักงานใหญ่อยู่ที่ประเทศลักเซมเบิร์ก
ศาลสอบบัญชียุโรปมีเจ้าหน้าที่ซึ่งเป็นผู้สอบบัญชีทำงานอยู่กว่า 800 คน แต่ในจำนวนนี้มีเพียง 27 คนที่ดำรงตำแหน่งเป็นตุลาการศาลสอบบัญชี (หนึ่งคนจากหนึ่งประเทศสมาชิก) ดำรงตำแหน่งวาระละหกปีโดยความเห็นชอบจากรัฐสภายุโรป หน้าที่ของศาลสอบบัญชียุโรปคือการตรวจสอบรายรับและรายจ่ายของทุกองค์กรของสหภาพยุโรป รวมถึงให้คำแนะนำเพื่อปรับปรุงการบริหารงบประมาณ นอกจากนี้ ยังมีหน้าที่รายงานต่อรัฐสภายุโรปเกี่ยวกับการใช้เงินของสหภาพยุโรป เพื่อให้แน่ใจว่าผู้เสียภาษีได้รับผลประโยชน์สูงสุด
ศาลสอบบัญชียุโรปไม่มีอำนาจทางกฎหมายในเชิงลงโทษ แต่การออกรายงานและข้อเสนอแนะของศาลมีอิทธิพลต่อการตัดสินใจของหน่วยงานในสหภาพยุโรป
โรงพยาบาลมหาวิทยาลัยแห่งชาติ

| โรงพยาบาลมหาวิทยาลัยแห่งชาติ 国立大学医院 (จีน) Hospital Universiti Nasional Singapura (มลายู) தேசிய பல்கலைக்கழக மருத்துவமனை (ทมิฬ) |
| --- | --- |
National University Health System
อาคารศูนย์การแพทย์ (Medical Centre) ของโรงพยาบาล

ภูมิศาสตร์
ที่ตั้ง: 5 Lower Kent Ridge Road, Singapore 119074, สิงคโปร์
หน่วยงาน
รูปแบบทุน: สาธารณะ
ประเภท: สอน, ทั่วไป
สังกัด: วิทยาลัยแพทยศาสตร์หย่อง หลู่ หลิ่น, มหาวิทยาลัยแห่งชาติสิงคโปร์
บริการสุขภาพ
แผนกฉุกเฉิน: มี
จำนวนเตียง: 1239
ขนส่งมวลชน: เคนต์ริดจ์
ประวัติ
เปิดให้บริการ: 24 มิถุนายน 1985; 39 ปีก่อน (1985-06-24)
ลิงก์
เว็บไซต์: www.nuh.com.sg
โรงพยาบาลมหาวิทยาลัยแห่งชาติ (อังกฤษ: National University Hospital; NUH) เป็นโรงพยาบาลระดับตติยภูมิและศูนย์ฝึกสอนแพทยศาสตร์ในประเทศสิงคโปร์ ตั้งอยู่ที่เคนต์ริดจ์ และมีขนาด 1,160 เตียง และเป็นสถาบันฝึกสอนสำหรับนักศึกษาวิชาแพทยศาสตร์และทันตแพทยศาสตร์ของมหาวิทยาลัยแห่งชาติสิงคโปร์ (NUS)
NUH เป๋นโรงพยาบาลเรือธงของบริการสุขภาพมหาวิทยาลัยแห่งชาติ และเป็นโรงพยาบาลสอนหลักของวิทยาลัยแพทยศาสตร์หย่อง หลู่ หลิ่น ซึ่งก่อนหน้าฝึกสอนที่โรงพยาบาลกลางสิงคโปร์ (SGH) ภายในเขตโรงพยาบาลประกอบด้วยอีกสามศูนย์ย่อย ได้แก่ สถาบันมะเร็งโรงพยาบาลมหาวิทยาลัยแห่งชาติ สิงคโปร์ (National University Cancer Institute, Singapore; NCIS), ศูนย์หัวใจมหาวิทยาลัยแห่งชาติ สิงคโปร์ (National University Heart Centre, Singapore; NUHCS) และ ศูนย์สุขภาพช่องปากมหาวิทยาลัยแห่งชาติ สิงคโปร์ (National University Centre for Oral Health, Singapore; NUCOHS)
ประวัติศาสตร์

เริ่มแรกโครงการสร้างโรงพยาบาลใช้ชื่อว่าโรงพยาบาลเคนต์ริดจ์ (Kent Ridge Hospital) แบบแปลนโรงพยาบาลร่างขึ้นในปี 1975 โดยมหาวิทยาลัยสิงคโปร์ (ในเวลานั้น) เริ่มแรกวางแผนก่อสร้างให้มีชนาด 752 เตียง งบประมาณ $143 ล้าน โรงพยาบาลเริ่มก่อสร้างในปี 1980 แล้วเสร็จทั้งโครงการในปี 1984 และเปิดเป็นโรงพยาบาลที่รัฐเป็นเจ้าของภายใต้การบริหารงานโดยเตมาเส็กโฮลดิงเป็นแห่งแรก เริ่มพนักงานเข้าทำงานในวันที่ 15 มกราคม 1985 และในวันเดียวกันนี้ได้เปลี่ยนชื่อเป็นโรงพยาบาลมหาวิทยาลัยแห่งชาติ เปิดให้บริการรับผู้ป่วยคนแรกในวันที่ 24 มิถุนายน 1985 โดยเปิดให้บริการสองแผนก คือ แผนกอายุรกรรม และ แผนกศัลยศาสตร์ออร์โทพีดิกส์ โรงพยาบาลเปิดอย่างเป็นทางการในวันที่ 17 มิถุนายน 1986 โดย โก๊ จ๊ก ตง รองนายกรัฐมนตรีและรัฐมนตรีกระทรวงกลาโหม เป็นผู้ประกอบพิธีเปิด
โรงพยาบาลเปลี่ยนผ่านการเป็นเจ้าของจากเตมาเส็กโฮลดิงมาเป็นองค์การสุขภาพสิงคโปร์ (Health Corporation of Singapore; HCS) ของกระทรวงสาธารณสุขในปี 1987 และในปี 1990 จึงส่งมอบเป็นของมหาวิทยาลัยแห่งชาติสิงคโปร์ (NUS) ซึ่งตรงกับความตั้งใจในการตั้งให้โรงพยาบาลนี้เป็นโรงพยาบาลสอนแห่งหลักของสิงคโปร์ และรัฐบาลยังบังคับให้มีการตั้งศูนย์บริการสุขภาพที่เฉพาะทางเป็นพิเศษ (highly specialised units) มีเปิดเฉพาะที่โรงพยาบาลกลางและที่นี่เท่านั้น ในขณะที่ทุกโรงพยาบาลที่เหลือจะเปิดให้บริการสุขภาพในแผนกเฉพาะทางทั่วไป
สถานะเพศเอ็กซ์

คำในภาษาญี่ปุ่นสำหรับสถานะเพศนอนไบนารี
สถานะเพศเอ็กซ์ หรือ เอ็กซ์-เจ็นเดอร์ (ญี่ปุ่น: Xジェンダー; โรมาจิ: x-jendā) เป็นสถานะเพศที่สามที่แตกต่างจากเอ็ม (M) ที่หมายถึงเพศชาย (male) หรือเอฟ (F) ที่หมายถึงเพศหญิง (female) คำว่าสถานะเพศเอ็กซ์เริ่มนำมาใช้ในช่วงปลายทศวรรษ 1990 ซึ่งเป็นที่นิยมโดยองค์กรเควียร์ในภูมิภาคคันไซ โดยเฉพาะในนครโอซากะและเกียวโต คำนี้ใช้แทนคำว่านอนไบนารีและเจ็นเดอร์เควียร์ในประเทศญี่ปุ่น เช่นเดียวกับในใบลงทะเบียนหนังสือเดินทางของสหรัฐอเมริกา
ตัวอย่างที่โดดเด่นของผู้ที่นิยามตัวเองว่าเป็น "สถานะเพศเอ็กซ์" ได้แก่ นักเขียนมังงะยูกิ คามาตานิ และยู วาตาเซะ
ในปี พ.ศ. 2562 สถาบันวิจัยกลุ่มบุคคลที่มีความหลากหลายทางเพศแห่งประเทศญี่ปุ่นได้ทำการสำรวจออนไลน์ โดยรวบรวมแบบสอบถามจำนวน 348,000 ชุดจากผู้ที่มีอายุระหว่าง 20 ถึง 69 ปี ซึ่งไม่ใช่ทุกคนที่เป็นกลุ่มบุคคลที่มีความหลากหลายทางเพศ ผู้ตอบแบบสอบถามร้อยละ 2.5 เรียกตัวเองว่ามีสถานะเพศเอ็กซ์
ซังคท์โยฮันอินทีโรล

| ซังคท์โยฮันอินทีโรล ไซนีฮอนส์ ซังคท์โยฮันอิมล็อยเคินทาล |
| --- | --- |
เทศบาลและเมืองตลาด
จัตุรัสตลาดและโบสถ์เดคานาทซ์ฟาร์เคียร์เชอมารีอา ฮิมเมิลฟาร์ท
   ตราอาร์ม
พื้นที่เทศบาลนคร (สีแดง) ในอำเภอคิทซ์บืล (สีเทาเข้ม) ในรัฐทีโรล (สีเทาจาง)
ซังคท์โยฮันอินทีโรลพื้นที่เทศบาลนคร (สีแดง) ในอำเภอคิทซ์บืล (สีเทาเข้ม) ในรัฐทีโรล (สีเทาจาง)แสดงแผนที่ออสเตรียซังคท์โยฮันอินทีโรลซังคท์โยฮันอินทีโรล (รัฐทีโรล ประเทศออสเตรีย)แสดงแผนที่รัฐทีโรล ประเทศออสเตรียซังคท์โยฮันอินทีโรลซังคท์โยฮันอินทีโรล (ยุโรป)แสดงแผนที่ยุโรป
พิกัด:  47°31′21″N 12°25′32″E﻿ / ﻿47.52250°N 12.42556°E﻿ / 47.52250; 12.42556
ประเทศ: ออสเตรีย
รัฐ: รัฐทีโรล
อำเภอ: คิทซ์บืล
บันทึกเก่าสุดในฐานะโบสถ์: ค.ศ. 1150
บันทึกเก่าสุดในฐานะเขตสังฆมณฑล: 26 มกราคม ค.ศ. 1216 (1216-01-26)
ยกระดับเป็นเมืองตลาด: ค.ศ. 1956
ตั้งชื่อจาก: นักบุญยอห์นผู้ให้บัพติศมา
การปกครอง
 • นายกเทศมนตรี: ชเต็ฟฟัน ไซวัลท์ (พรรคประชาชนออสเตรีย)
พื้นที่
 • ทั้งหมด: 59.15 ตร.กม. (22.84 ตร.ไมล์)
ความสูง: 659 เมตร (2,162 ฟุต)
ความสูงจุดสูงสุด: 2,231 เมตร (7,320 ฟุต)
ประชากร (2018-01-01)
 • ทั้งหมด: 9,428 คน
 • ความหนาแน่น: 160 คน/ตร.กม. (410 คน/ตร.ไมล์)
เขตเวลา: UTC+1 (CET)
 • ฤดูร้อน  (เวลาออมแสง): UTC+2 (CEST)
รหัสไปรษณีย์: 6380
รหัสพื้นที่: +43 5352
ทะเบียนพาหนะ: KB
เว็บไซต์: st.johann.tirol
ซังคท์โยฮันอินทีโรล (เยอรมัน: Sankt Johann in Tirol, ออกเสียง: [zaŋkt joˈhan]) หรือชื่อท้องถิ่น ไซนีฮอนส์ (Sainihåns) เป็นเทศบาลตลาดในอำเภอคิทซ์บืล รัฐทีโรล ประเทศออสเตรีย ประชากร ณ วันที่เก็บข้อมูลในปี 2001 อยู่ที่ 7,959 คน และเพิ่มสูงขึ้นในปี 2004 โดยมีอัตราการเติบโตร้อยละ 1.8 และนับตั้งแต่ปี 2007 ยังกลายมาเป็นเทศบาลที่มีประชากรมากที่สุดในอำเภอคิทซ์บืล
ซังคท์โยฮันอินทีโรลเป็นศูนย์กลางการท่องเที่ยวที่สำคัญโดยเฉพาะจากการท่องเที่ยวเพื่อเล่นสกี สถานตากอากาศสกีที่นี่ได้รับความนิยมเป็นพิเศษ โดยเฉพาะอย่างยิ่งนับตั้งแต่คริสต์มาสจนถึงต้นเดือนมกราคม ส่วนในช่วงฤดูร้อนก็ยังได้รับความนิยมจากนักท่องเที่ยวเช่นกัน ใกล้กันกับเทศบาลมีทิวเขาวิลเดอร์ไคเซอร์ (Wilder Kaiser) และมียอดเขาคิทซ์บือเลอร์ (Kitzbühler Horn) ซึ่งสามารถมองเห็นได้จากทุกส่วนของซังคท์โยฮันอินทีโรล
อ้างอืง

↑  "Dauersiedlungsraum der Gemeinden Politischen Bezirke und Bundesländer - Gebietsstand 1.1.2018". สืบค้นเมื่อ 10 มีนาคม 2019.
↑  "Einwohnerzahl 1.1.2018 nach Gemeinden mit Status, Gebietsstand 1.1.2018". สืบค้นเมื่อ 9 มีนาคม 2019.
↑  Mangold, Max (2006). Duden Aussprachewörterbuch (ภาษาเยอรมัน) (6 ed.). Mannheim: Bibliographisches Institut & F.A. Brockhaus AG. ISBN 9783411040667.
↑  Kogler, Klaus (2023-04-23). "Historischer Werdegang der Marktgemeinde". MeinBezirk.at (ภาษาเยอรมัน). สืบค้นเมื่อ 2023-04-25.
↑  "70416 - St. Johann in Tirol : Ein Blick auf die Gemeinde". Statistik Austria (ภาษาเยอรมัน). สืบค้นเมื่อ 2023-04-25.
กรีซโบราณ

ระวังสับสนกับ กรีซยุคอาร์เคอิค
| ประวัติศาสตร์กรีซ |
| --- | --- |
 บทความนี้เป็นส่วนหนึ่งของบทความที่เกี่ยวกับ ประเทศกรีซ
กรีซยุคสำริด
อารยธรรมเฮลลาดิค
อารยธรรมซิคละดีส
อารยธรรมไมนอส
อารยธรรมไมซีนี
กรีซโบราณ
กรีซยุคมืด
กรีซยุคอาร์เคอิก
กรีซยุคคลาสสิก
กรีซยุคเฮลเลนิสติก
กรีซยุคโรมัน
กรีซยุคกลาง
กรีซยุคไบแซนไทน์
กรีซยุคฟรังโคคราเชีย
กรีซยุคออตโตมัน
กรีซยุคใหม่
สงครามประกาศเอกราชกรีซ
ราชอาณาจักรกรีซ
สาธารณรัฐเฮลเลนิกที่ 2
คณะการปกครอง 4 สิงหาคม
กรีซยุคยึดครองโดยอักษะ
สงครามกลางเมืองกรีซ
กรีซยุคปกครองโดยทหาร ค.ศ. 1967-1974
สาธารณรัฐเฮลเลนิกที่ 3
ประวัติศาสตร์แบ่งตามหัวข้อ
 ศิลปะกรีก  รัฐธรรมนูญ  เศรษฐกิจ  การทหาร  ชื่อ 
สถานีย่อยกรีซ  
ซากปรักหักพังของวิหารที่ เดลฟี ตามที่ปรากฏใน ค.ศ. 1938
กรีซโบราณ (อังกฤษ: Ancient Greece) เป็นอารยธรรมที่ตั้งอยู่บริเวณตะวันออกเฉียงเหนือของทะเลเมดิเตอร์เรเนียน ดำรงอยู่ตั้งแต่ยุคมืดของกรีซในช่วงศตวรรษที่ 12-9 ก่อนคริสต์ศักราช จนถึงปลายยุคคลาสสิก (ประมาณ ค.ศ. 600) ประกอบด้วยกลุ่มนครรัฐและดินแดนอื่น ๆ ที่มีความสัมพันธ์กันทางวัฒนธรรมและภาษาศาสตร์ ภูมิภาคเหล่านี้ส่วนใหญ่ได้รวมเป็นหนึ่งอย่างเป็นทางการเพียงครั้งเดียวเป็นเวลา 13 ปีภายใต้การปกครองของอเล็กซานเดอร์มหาราชตั้งแต่ 336 ถึง 323 ปีก่อนคริสตกาล (กล่าวคือ ไม่รวมนครรัฐกรีกจำนวนหนึ่งที่เป็นอิสระจากเขตอำนาจของอเล็กซานเดอร์ในทะเลเมดิเตอร์เรเนียนตะวันตก รอบทะเลดำ ไซปรัส และไซเรไนกา) ทั้งนี้ ในประวัติศาสตร์ตะวันตก ยุคกรีซโบราณจะตามมาด้วยยุคกลางตอนต้นและยุคไบแซนไทน์
ประมาณ 300 ปีหลังการล่มสลายปลายยุคสัมฤทธิ์ของอารยธรรมกรีซแบบไมซีนี เมืองในลักษณะโพลิส (poleis) ของกรีกได้เริ่มก่อตัวขึ้นในศตวรรษที่ 8 ก่อนคริสต์ศักราช นำไปสู่ยุคอาร์เคอิกและการล่าอาณานิคมรอบทะเลเมดิเตอร์เรเนียน จากนั้นตามมาด้วยยุคคลาสสิก ตั้งแต่สงครามกรีก-เปอร์เซีย จนถึงศตวรรษที่ 5 ถึง 4 ก่อนคริสต์ศักราช ซึ่งรวมถึงยุคทองของเอเธนส์ด้วย การพิชิตของอเล็กซานเดอร์มหาราชแห่งมาซีโดเนียได้แพร่กระจายอารยธรรมแบบเฮลเลนิสต์จากทะเลเมดิเตอร์เรเนียนตะวันตกไปจนถึงภูมิภาคเอเชียกลาง ก่อนที่จะสิ้นสุดลงด้วยการพิชิตภูมิภาคเมดิเตอร์เรเนียนตะวันออกของสาธารณรัฐโรมัน และการผนวกมณฑลมาซิโดเนียและอาเคียในสมัยจักรวรรดิโรมัน
วัฒนธรรมกรีกคลาสสิก โดยเฉพาะปรัชญา มีอิทธิพลอย่างมากต่อโรมโบราณ ตลอดจนทั่วทะเลเมดิเตอร์เรเนียนและส่วนใหญ่ของยุโรป ด้วยเหตุผลนี้ จึงถือเป็นแหล่งกำเนิดของอารยธรรมตะวันตกโดยทั่วไป และเป็นวัฒนธรรมต้นทางที่ชาวตะวันตกสมัยใหม่ได้รับต้นแบบและเป็นรากฐานในการเมือง ปรัชญา วิทยาศาสตร์ และศิลปะ
กรีซโบราณ' เป็นคำที่ใช้เรียกถึงบริเวณที่มีการพูดภาษากรีกในโลกยุคโบราณ ซึ่งไม่เพียงอ้างถึงพื้นที่คาบสมุทรของกรีซยุคปัจจุบันเท่านั้น แต่ยังกล่าวรวมถึงอารยธรรมกรีกโบราณซึ่งเป็นที่ตั้งรกรากถิ่นฐานโดยชาวกรีกในยุคโบราณอันได้แก่ ไซปรัส, บริเวณชายฝั่งของทะเลอีเจียนของตุรกี (หรือที่รู้จักในนามไอโอเนีย), ซิซิลีและทางใต้ของอิตาลี (หรือที่รู้จักในนามแมกนา เกรเชีย) และถิ่นฐานซึ่งกระจายออกไปของชาวกรีกตามชายฝั่งต่าง ๆ ซึ่งปัจจุบันเป็นประเทศ บัลแกเรีย ฝรั่งเศส ยูเครน โรมาเนีย ลิเบีย สเปน อัลแบเนีย และอียิปต์
ประวัติศาสตร์

ในศตวรรษที่ 8 ก่อนคริตศักราช ชาวกรีกมีความสามารถที่จะเรียนรู้การเขียนและอ่านหนังสือ พวกเขาเรียนตัวอักษรมาจาก อีกกลุ่มบุคคลหนึ่งคือพวกโปรนีเซียน ตอนแรกชาวกรีกยังไม่เป็นประเทศแต่เป็นเพียงแค่ นครรัฐ จำนวนชาวกรีกเพิ่มจำนวนขึ้นและจนวันหนึ่งอาหารทีมีไม่เพียงพอแก่ทุกคน เมื่อเหตุการณ์นี้เกิดขึ้น ทางรัฐจึงส่งคนออกไปหาเริ่มต้นเมืองแห่งใหม่ เนื่องด้วยพื้นที่ภูมิประเทศขรุขระและมีลมพายุ ด้วยเหตุผลนี้การสร้างเมืองใหม่จึงอยู่ตามแถบชายฝั่ง เมืองแรกที่ตั้งเริ่มในเขต อนาโตเลีย หลังจากนั้นก็แถวทะเลดำ ไซปรัส ทางตอนใต้ของอิตาลี และในซิซิลี ซึ่งในปัจจุบันคือ ลิเบีย และ แอลบาเนีย และเริ่มตั้งเมืองใน นูคราตีส ในแม่น้ำไนล์ ในอิยิปต์ ซึ่งในปัจจุบันคือเมือง เซราคิวส์, เนเปิ้ล, มาไซเลสและ อิสตันบูล ในศตวรรษที่ 6 บางเมืองมีความสำคัญมากเช่น คอริส, ธีบส์ (กรีซ), สปาร์ต้า, และ เอเธนส์ที่เรารู้จักกันดี
ยังไม่เป็นที่ทราบแน่ชัดว่ากรีกโบราณนั้นมีจุดเริ่มต้นและจุดสิ้นสุดอยู่ตำแหน่งใด โดยทั่วไปแล้วจะกล่าวถึงประวัติศาสตร์กรีกก่อนหน้าจักรวรรดิโรมัน แต่นักประวัติศาสตร์ต้องการความแม่นยำมากกว่า ผู้เขียนบางคนรวมยุคของอารยธรรมไมนวน และไมซีนีเข้าไปด้วย (ตั้งแต่ประมาณ 1600 ปีก่อนคริสต์ศักราช ถึง 1100 ปีก่อนคริสต์ศักราช) ในขณะที่บางคนแย้งว่าอารยธรรมเหล่านั้นมีความแตกต่างกับอารยธรรมกรีกในยุคต่อมามากจึงควรมีการแบ่งแยกออกจากกัน
โดยทั่วไปแล้วจะกล่าวถึงกรีกยุคโบราณตั้งแต่การล่มสลายของไมซีนีจนกระทั่งถึงการพิชิตของโรมัน ซึ่งถูกแบ่งออกเป็น 4 ช่วง ได้แก่
ช่วงเรขาคณิต 1100 - 800 ปีก่อนคริสต์ศักราช
ช่วงอาร์ไคกา 800 - 500 ปีก่อนคริสต์ศักราช
ช่วงคลาสสิก 500 - 323 ปีก่อนคริสต์ศักราช
ช่วงเฮเลนนิส 323 - 146 ปีก่อนคริสต์ศักราช
การปกครอง

ในยุคแรก ๆ แต่ละตระกูลจะส่งผู้เฒ่า เป็นตัวแทนเข้าไปหารือกัน เป็นรากฐานของประชาธิปไตย และต่อมามีการเลือกตั้งพระราชาเป็นผู้ปกครอง ต่อมาในยุคสปาร์ตาได้เริ่มมีการวางกฎระเบียบ โดย ลิเคอร์คุส ซึ่งถือเป็นกฎหมายมีสามส่วน คือ
การอบรมเด็ก
ฐานะพลเมือง
ระเบียบการปกครอง
ในยุคสมัยของโซลอน ได้แบ่งอำนาจการปกครองเป็น 5 ส่วน คือ
อาร์คอนส์ (Archons)
สภาเซเนต
ที่ประชุมราษฏร
ศาลสูง
ศาลต่ำ
ดูเพิ่ม

อารยธรรมเฮเลนนิสติค
สถาปัตยกรรมกรีกโบราณ
ความเสื่อมโทรมของสปาต้า
รายชื่อนายกรัฐมนตรีในสมเด็จพระเจ้าชาลส์ที่ 3

สมเด็จพระเจ้าชาลส์ที่ 3 พบกับนายกรัฐมนตรีสหราชอาณาจักร ริชี ซูแน็ก ในปี ค.ศ. 2023
รายชื่อนายกรัฐมนตรีในสมเด็จพระเจ้าชาลส์ที่ 3 ตั้งแต่วันที่ 8 กันยายน 2022 ถึงปัจจุบัน
รายชื่อนายกรัฐมนตรี > แอนทีกาและบาร์บิวดา

| ลำดับ | ภาพ | ชื่อ (เกิด–ตาย) | วาระดำรงตำแหน่ง> เริ่มวาระ | วาระดำรงตำแหน่ง> สิ้นสุดวาระ |
| --- | --- | --- | --- | --- |
| 1 |  | Gaston Browne (b. 1967) | 13 มิถุนายน 2014 | อยู่ในวาระ |
รายชื่อนายกรัฐมนตรี > ออสเตรเลีย

ดูเพิ่ม: นายกรัฐมนตรีออสเตรเลีย
| ลำดับ | ภาพ | ชื่อ (เกิด–ตาย) | วาระดำรงตำแหน่ง> เริ่มวาระ | วาระดำรงตำแหน่ง> สิ้นสุดวาระ |
| --- | --- | --- | --- | --- |
| 1 |  | แอนโทนี แอลบานีส (b. 1963) | 23 พฤษภาคม 2022 | อยู่ในวาระ |
รายชื่อนายกรัฐมนตรี > บามาฮาส

| ลำดับ | ภาพ | ชื่อ (เกิด–ตาย) | วาระดำรงตำแหน่ง> เริ่มวาระ | วาระดำรงตำแหน่ง> สิ้นสุดวาระ |
| --- | --- | --- | --- | --- |
| 1 |  | Philip Davis (b. 1951) | 17 กันยายน 2021 | อยู่ในวาระ |
รายชื่อนายกรัฐมนตรี > เบลีซ

| ลำดับ | ภาพ | ชื่อ (เกิด–ตาย) | วาระดำรงตำแหน่ง> เริ่มวาระ | วาระดำรงตำแหน่ง> สิ้นสุดวาระ |
| --- | --- | --- | --- | --- |
| 1 |  | Johnny Briceño (b. 1960) | 12 พฤศจิกายน 2020 | อยู่ในวาระ |
รายชื่อนายกรัฐมนตรี > แคนาดา

ดูเพิ่ม: นายกรัฐมนตรีแคนาดา
| ลำดับ | ภาพ | ชื่อ (เกิด–ตาย) | วาระดำรงตำแหน่ง> เริ่มวาระ | วาระดำรงตำแหน่ง> สิ้นสุดวาระ |
| --- | --- | --- | --- | --- |
| 1 |  | จัสติน ทรูโด (เกิด 1971) | 4 พฤศจิกายน 2015 | 14 มีนาคม 2025 |
| 2 |  | มาร์ก คาร์นีย์ (เกิด 1965) | 14 มีนาคม 2025 | อยู่ในวาระ |
รายชื่อนายกรัฐมนตรี > กรีเนดา

| ลำดับ | ภาพ | ชื่อ (เกิด–ตาย) | วาระดำรงตำแหน่ง> เริ่มวาระ | วาระดำรงตำแหน่ง> สิ้นสุดวาระ |
| --- | --- | --- | --- | --- |
| 1 |  | Dickon Mitchell (b. 1978) | 24 มิถุนายน 2022 | อยู่ในวาระ |
รายชื่อนายกรัฐมนตรี > จาเมกา

| ลำดับ | ภาพ | ชื่อ (เกิด–ตาย) | วาระดำรงตำแหน่ง> เริ่มวาระ | วาระดำรงตำแหน่ง> สิ้นสุดวาระ |
| --- | --- | --- | --- | --- |
| 1 |  | Andrew Holness (b. 1972) | 3 มีนาคม 2016 | อยู่ในวาระ |
รายชื่อนายกรัฐมนตรี > นิวซีแลนด์

ดูเพิ่ม: นายกรัฐมนตรีนิวซีแลนด์
| ลำดับ | ภาพ | ชื่อ (เกิด–ตาย) | วาระดำรงตำแหน่ง> เริ่มวาระ | วาระดำรงตำแหน่ง> สิ้นสุดวาระ |
| --- | --- | --- | --- | --- |
| 1 |  | จาซินดา อาร์เดิร์น (b. 1980) | 26 ตุลาคม 2017 | 25 มกราคม 2023 |
| 2 |  | คริส ฮิปกินส์ (b. 1978) | 25 มกราคม 2023 | 27 พฤศจิกายน 2023 |
| 3 |  | Christopher Luxon (b. 1970) | 27 พฤศจิกายน 2023 | อยู่ในวาระ |
รายชื่อนายกรัฐมนตรี > ปาปัวนิวกินี

| ลำดับ | ภาพ | ชื่อ (เกิด–ตาย) | วาระดำรงตำแหน่ง> เริ่มวาระ | วาระดำรงตำแหน่ง> สิ้นสุดวาระ |
| --- | --- | --- | --- | --- |
| 1 |  | James Marape (b. 1971) | 30 พฤษภาคม 2019 | อยู่ในวาระ |
รายชื่อนายกรัฐมนตรี > เซนต์คิตส์และเนวิส

| ลำดับ | ภาพ | ชื่อ (เกิด–ตาย) | วาระดำรงตำแหน่ง> เริ่มวาระ | วาระดำรงตำแหน่ง> สิ้นสุดวาระ |
| --- | --- | --- | --- | --- |
| 1 |  | Terrance Drew (b. 1976) | 6 สิงหาคม 2022 | อยู่ในวาระ |
รายชื่อนายกรัฐมนตรี > เซนต์ลูเชีย

| ลำดับ | ภาพ | ชื่อ (เกิด–ตาย) | วาระดำรงตำแหน่ง> เริ่มวาระ | วาระดำรงตำแหน่ง> สิ้นสุดวาระ |
| --- | --- | --- | --- | --- |
| 1 |  | Philip Pierre (b. 1954) | 28 กรกฎาคม 2021 | อยู่ในวาระ |
รายชื่อนายกรัฐมนตรี > เซนต์วินเซนต์และเกรนาดีนส์

| ลำดับ | ภาพ | ชื่อ (เกิด–ตาย) | วาระดำรงตำแหน่ง> เริ่มวาระ | วาระดำรงตำแหน่ง> สิ้นสุดวาระ |
| --- | --- | --- | --- | --- |
| 1 |  | Ralph Gonsalves (b. 1946) | 29 มีนาคม 2001 | อยู่ในวาระ |
รายชื่อนายกรัฐมนตรี > หมู่เกาะโซโลมอน

| ลำดับ | ภาพ | ชื่อ (เกิด–ตาย) | วาระดำรงตำแหน่ง> เริ่มวาระ | วาระดำรงตำแหน่ง> สิ้นสุดวาระ |
| --- | --- | --- | --- | --- |
| 1 |  | Manasseh Sogavare (b. 1955) | 24 เมษายน 2019 | อยู่ในวาระ |
รายชื่อนายกรัฐมนตรี > ตูวาลู

ดูเพิ่ม: นายกรัฐมนตรีตูวาลู
| ลำดับ | ภาพ | ชื่อ (เกิด–ตาย) | วาระดำรงตำแหน่ง> เริ่มวาระ | วาระดำรงตำแหน่ง> สิ้นสุดวาระ |
| --- | --- | --- | --- | --- |
| 1 |  | กาอูเซอา นาตาโน (b. 1957) | 19 กันยายน 2019 | 26 กุมภาพันธ์ 2024 |
| 2 |  | Feleti Teo (b. 1962) | 26 กุมภาพันธ์ 2024 | อยู่ในวาระ |
รายชื่อนายกรัฐมนตรี > สหราชอาณาจักร

ดูเพิ่ม: นายกรัฐมนตรีสหราชอาณาจักร
| ลำดับ | ภาพ | ชื่อ (เกิด–ตาย) | วาระดำรงตำแหน่ง> เริ่มวาระ | วาระดำรงตำแหน่ง> สิ้นสุดวาระ |
| --- | --- | --- | --- | --- |
| 1 |  | ลิซ ทรัสส์ (b. 1975) | 6 กันยายน 2022 | 25 ตุลาคม 2022 |
| 2 |  | ริชี ซูแน็ก (b. 1980) | 25 ตุลาคม 2022 | 5 กรกฎาคม 2024 |
| 3 |  | เคียร์ สตาร์เมอร์ (b. 1962) | 5 กรกฎาคม 2024 | อยู่ในวาระ |
ดูเพิ่ม

เครือจักรภพแห่งประชาชาติ
ราชาธิปไตยภายใต้รัฐธรรมนูญ
| ด ค กนายกรัฐมนตรีในพระมหากษัตริย์สหราชอาณาจักร (ค> ศ. 1837–ปัจจุบัน) |
| --- | --- |
 วิกตอเรีย  เอ็ดเวิร์ดที่ 7  จอร์จที่ 5  เอ็ดเวิร์ดที่ 8  จอร์จที่ 6  เอลิซาเบธที่ 2  ชาลส์ที่ 3
ช้อปปี้

| --- | --- |

สำนักงานใหญ่ช็อปปี้ในอุทยานวิทยาศาสตร์สิงคโปร์
ชื่อทางการค้า: ช็อปปี้
ประเภท: บริษัทย่อยของซีกรุ๊ป
อุตสาหกรรม: อีคอมเมิร์ซ ผลิตภัณฑ์อิเล็กทรอนิกส์สำหรับผู้บริโภค การแจกจ่ายแบบดิจิทัล
ก่อตั้ง: 5 กุมภาพันธ์ 2015; 10 ปีก่อน (2015-02-05) ควีนส์ทาวน์ ประเทศสิงคโปร์
สำนักงานใหญ่: 5 Science Park Drive, Shopee Building, สิงคโปร์ 118265
พื้นที่ให้บริการ: เอเชียตะวันออกเฉียงใต้และตะวันออก, ลาตินอเมริกา
บุคลากรหลัก: Chris Feng (CEO)
พนักงาน: มากกว่า 20,000 คน
บริษัทแม่: ซีกรุ๊ป  (เอ็นวายเอสอี: SE)
บริษัทในเครือ: Shopee Japan Co., Ltd PT. Bank Kesejahteraan Ekonomi Tinh Tinh E-commerce
เว็บไซต์: shopee.com shopee.co.th (ไทย)
ช้อปปี้ เป็นแพลตฟอร์มอีคอมเมิร์ซ มีสำนักงานใหญ่ในประเทศสิงคโปร์ อยู่ภายใต้บริษัท Sea Group (ก่อนหน้านี้รู้จักกันในชื่อ Garena)
ฟอร์เรสต์ หลี่ ก่อตั้งขึ้นในปี พ.ศ. 2552
ช้อปปี้เปิดตัวครั้งแรกอย่างเป็นทางการที่ประเทศสิงคโปร์ในปี พ.ศ. 2558 และขยายไปยังประเทศมาเลเซีย ไทย ไต้หวัน อินโดนีเซีย เวียดนาม ฟิลิปปินส์ และบราซิล ให้บริการซื้อและขายสินค้าออนไลน์แก่ผู้ใช้ในภูมิภาคเอเชียตะวันออกเฉียงใต้และไต้หวัน โดยมุ่งเน้นในแพลตฟอร์มโทรศัพท์เคลื่อนที่และสื่อสังคม
ประวัติ

ในปี พ.ศ. 2558 ช้อปปี้เปิดตัวในประเทศสิงคโปร์เป็นที่แรก เป็นตลาดซื้อขายแบบโซเซียลที่มุ่งเน้นการใช้งานผ่านมือถือ มาผสมผสานกันเป็น Marketplace เต็มรูปแบบ ผู้ใช้สามารถเลือกซื้อและขายสินค้าได้ทุกที่ทุกเวลา อีกทั้งยังสนับสนุนด้านโลจิสติกส์ และแพลตฟอร์มการชำระเงิน  ซึ่งช่วยอำนวยความสะดวกในการช็อปปิ้งออนไลน์ได้ง่าย ปลอดภัยแก่ผู้ขายและผู้ซื้อ
ไม่นานหลังจากนั้น ช้อปปี้ได้เปิดตัวเว็บไซต์เพื่อแข่งขันในตลาดอีคอมเมิร์ซอื่น ๆ ที่กำลังเติบโตอย่างรวดเร็วในภูมิภาค เช่น Lazada, Tokopedia และ AliExpress
ช้อปปี้ได้สร้างความแตกต่างจากที่อื่น ด้วยการมี "ช้อปปี้ Guarantee" ซึ่งเป็นระบบที่ระงับการชำระเงินให้แก่ผู้ขาย จนกว่าผู้ซื้อจะได้รับสินค้า เพื่อเป็นการรับประกันความปลอดภัยในการช็อปปิ้งออนไลน์ และสร้างความมั่นใจให้แก่ผู้ที่ซื้อ
โครงสร้างธุรกิจ

รูปแบบธุรกิจของ ช้อปปี้เริ่มต้นด้วยตลาดระหว่างผู้บริโภคกับผู้บริโภค (C2C) เป็นหลัก และได้เพิ่มช่องทางการตลาดระหว่างธุรกิจกับผู้บริโภค (B2C) ในรูปแบบผสมผสานกัน (Hybrid Model) เมื่อเทียบกับคู่แข่ง ช้อปปี้ไม่เรียกเก็บค่าธรรมเนียม และค่าคอมมิชชั่นกับผู้ขาย ซึ่งถือเป็นข้อได้เปรียบกับผู้ที่มาลงขายสินค้ากับช้อปปี้ แต่เนื่องจากการแบกรับค่าใช้จ่ายต่าง ๆ ทำให้ช้อปปี้เปลี่ยนแปลงเงื่อนไขใหม่ โดยเรียกเก็บค่าธรรมเนียมการชำระเงินร้อยละ 2 จากผู้ขาย โดยมีผลตั้งแต่วันที่ 16 ตุลาคม 2562 เป็นต้นไป ยกเว้นช่องทาง AirPay Wallet ซึ่งเป็นพันธมิตรโดยตรงกับ ช้อปปี้จะไม่เรียกเก็บค่าธรรมเนียมต่อไป
นอกจากนี้ยังทำหน้าที่เป็น  Asset Light Marketplace  โดยที่ ช้อปปี้ไม่มีคลังสินค้า และเป็นพันธมิตรกับผู้ให้บริการจัดส่งมากกว่า 70 แห่ง เพื่อสนับสนุนด้านโลจิสติกส์แก่ผู้ใช้บริการ ในส่วนประเทศไทย ได้ร่วมมือกับบริษัทขนส่งชั้นนำภายในประเทศในการรับและจัดส่งสินค้า ดังนี้ ไปรษณีย์ไทย Kerry Express  และ DHL Express ทั้งนี้ ช้อปปี้แบ่งร้านค้าออกเป็นร้านค้าทั่วไปและร้านค้าทางการ (Shopee Mall) ซึ่งจะเรียกเก็บค่าธรรมเนียมที่ไม่เท่ากัน
ส่วนแบ่งทางการตลาด

ตั้งแต่ปี พ.ศ. 2560 ช้อปปี้มียอดดาวน์โหลดใน App Store เป็นอันดับหนึ่งของแอปพลิเคชันที่สามารถดาวน์โหลดได้ฟรีในระบบ iOS มีผลิตภัณฑ์ที่ใช้งานมากกว่า 180 ล้านรายการ จากผู้ประกอบการกว่า 4 ล้านคน
ในไตรมาสที่ 4 ของปี พ.ศ. 2560 มีมูลค่าการขายสินค้ารวม (GMV) อยู่ที่ 1.6 พันล้านเหรียญสหรัฐ ซึ่งเพิ่มขึ้นถึง 206% จากปีก่อนหน้านี้
เปิดโครงการใหม่

ในปี พ.ศ. 2559 ช้อปปี้ได้เปิดตัวโครงการที่เรียกว่า “ช้อปปี้ University”  ซึ่งเป็นศูนย์อบรมเชิงปฏิบัติ และฝึกหัดเพื่อช่วยผู้ประกอบการในด้านธุรกิจต่าง ๆ เป็นการสนับสนุน และเสริมสร้างทักษะของลูกค้า โดยเฉพาะผู้ค้ารายย่อยในแบบ C2C ให้ความรู้ในเรื่องต่าง ๆ ให้ตรงตามความต้องการของผู้ค้า
ในปี พ.ศ. 2561 ได้เปิดตัว ช้อปปี้ Mall ในประเทศไทยอย่างเป็นทางการ
หุ้นไอพีโอ

บริษัทแม่ของช้อปปี้ (บริษัท Sea Group) ได้ซื้อหุ้นสามัญครั้งแรกในตลาดหลักทรัพย์นิวยอร์ก (NYSE)  เมื่อเดือนตุลาคม ปีพ.ศ. 2560 ในราคา 1 พันล้านเหรียญสหรัฐ โดยที่ Tencent เป็นผู้ได้รับผลประโยชน์หลังจากการจดทะเบียนในตลาดหุ้นครั้งนี้ มีส่วนแบ่ง 39.7% และ Blue Dolphin Venture ซึ่งเป็นองค์กรที่ตั้งโดย ฟอร์เรสต์ หลี่ ถือหุ้น 15%